<classify> Kabla ya TFF kumpa kibarua hicho Shime alikuwa akiifundisha timu ya Mgambo ya Tanga inayoshiriki Ligi Kuu Tanzania Bara na kuipa mafanikio makubwa misimu miwili iliyopita.Akizungumza na gazeti hili jana, kocha huyo alisema kazi aliyopewa na TFF ni changamoto kwake kwani kunamfanya afikirie zaidi namna ya kuwajenga na kuwaandaa wachezaji kwa ushindani wa kweli katika michuano mbalimbali itakayowakabili.Ukweli najivunia kupewa nafasi hii ambayo naamini imetokana na ufanisi wangu... lakini nimekuja hapa timu ya taifa naona kama upeo wangu unatakiwa kuongezeka zaidi ya ilivyokuwa Mgambo. Ni lazima kuwa na timu imara inayofanya vizuri na Watanzania waridhishwe na kiwango cha timu yao, alisema Shime.Alisema pamoja na yote hayo anafurahi kuona akipata ushirikiano mzuri kutoka kwa mabosi wake TFF na anaamini timu hiyo itafanya vizuri katika mashindano yote itakayoshiriki na kupeperusha vyema bendera ya Tanzania.Alisema kwa mwezi mmoja waliokuwa kambini ameiandaa vyema timu hiyo na kuwafundisha vitu vingi akisaidiana na msaidizi wake, Sebastian Nkoma hivyo ana imani kikosi hicho kitakuwa faraja kubwa kwa wadau wa soka kwa kufanya vizuri katika mashindano yote watakayoshiriki.Shime alisema kwa sasa akili na nguvu zake katika ufundishaji amezielekeza kwenye timu hiyo ya taifa na hana mpango wa kuifundisha klabu yoyote inashiriki Ligi Kuu hadi hapo mkataba wake na TFF utakapofikia kikomo.  <topic>: MICHEZO 